LONGO DIA 10
Gukombelela mu fami gudi itshi?
Sendesa mu tangua dikulu, Yehowa wanatshigina egi fami yagasue ibalegese tangua hamoshi mukunda nu gukolesa gudivua guawo n’enji nu gukolesa gudivua guawo hakhawo. (Mikhuala 6:6, 7) Hene phoso yagasue, Mathemua a Yehowa anasha lusugu mu fami ha gukombelela hamoshi: gusolula ndaga ya Nzambi ha fundo dia guhuima gudi gudivua nu nzala ya fami yawo. Ikhale wanakhala aye hakhaye, gubalegesa tangua luholo lununu hamoshi nu Nzambi ha gulonguga lumene watomba mu Biblia idi yabonga.
Gudi tangua dia gusuena hehi nu Nzambi. “Musuene hehi nu Nzambi, nu muene mbawusuena hehi nu enue.” (Yakoba 4:8) Tuanajiya Yehowa muabonga tangua tudi mulonguga ndaga jiavula jiatalela gimuthu gienji nu midimo yenji idi yagusonegewa mu katshi dia Mbimbi yenji. Njila ya leba ya gusendesa gukombelela mu fami idi ya guzangula minuta yazonda ha gutanga Biblia hamoshi mu dijui diakoma, nga guhata programa ya Khalasa dia Mudimo wa Teyokrasi. Muajiya guhana muthu mungoshi gitshinyi gia gutanga, gungima athu agasue ajiya guzuelela ndaga muamona mu Biblia.
Gudi tangua dia gusuena hehi mu fami. Gudivua gua mala nu akhetu, mvuaji nu ana guana kola gula adi nu gulonguga gua Biblia mu katshi dia fami. Yidi naye gukhala tangua dia gusuanguluga, guhuima enji tangua dinyi muthu wagasue wana nengenena nu gusuanguluga phoso nu phoso. Mvuaji jiajiya gutomba mene jia bonga ha gutalela ivuo ya anawo, gifua mene jidi mu zulunalo Inzo ya Leha ya Mutaledi nu Tugumuga! nga mu site yetu, jw.org. Muajiya guzuelela ndaga yingoshi ana enu ataganele na yo mu khalasa enji luholo lua guyinunga. Muajiya gulonguga ngimbo mbajiyimbiwa lusugu lua gudibungisa, enji gudia ndambo jia ima gungima dia gukombelela mu fami.
Tangua mudi mubalegesa phoso nu phoso mukunda nu gukombelela Yehowa hamoshi mba dikuatesa muthu agasue mu fami ha gusuanguluga nu Mbimbi ya Nzambi, enji Nzambi mba usagumuna muavula ngolo jienu.
Mukunda natshi tuana gudibambela tangua ha gukombelela mu fami?
Luholo lutshi mvuaji jiajiya gukalagala mukunda tangua diene dikhale dia gusuanguluga mu fami?
kmb_Latn lua_Latn kmb_Latn lua_Latn kmb_Latn kmb_Latn cjk_Latn kmb_Latn